সুজিতা বস্নেত

**সুজিতা বস্নেত** (নেপালী: सुजिता बस्नेत; জন্ম ১০ মে' ১৯৯৩) এগৰাকী আমেৰিকান-নেপালী সৌন্দৰ্য প্ৰতিযোগিতাৰ খিতাপধাৰী আৰু ব্যৱস্থাপনা পৰামৰ্শদাতা, যিয়ে ২০১১ চনৰপৰা ২০২১ চনলৈকে বহুতো সৌন্দৰ্য প্ৰতিযোগিতাত অংশগ্ৰহণ কৰিছে। তেওঁক **মিছ ইউনিভাৰ্ছ নেপাল ২০২১**ৰ মুকুট পিন্ধোৱা হৈছিল। তেওঁ মিছ ইউনিভাৰ্ছ ২০২১ প্ৰতিযোগিতাত নেপালক প্ৰতিনিধিত্ব কৰিছিল। তেওঁ মিছ ইউনিভাৰ্ছ নেপাল ২০২০-ৰ প্ৰথম ৰানাৰ্ছ-আপো আছিল। তেওঁ ফৰ্চুন ৫০০ প্ৰতিষ্ঠানসমূহৰ ব্যৱস্থাপনা পৰামৰ্শদাতা হিচাপে কাম কৰে আৰু বায়োমেডিকেল ইঞ্জিনিয়াৰিংত স্নাতক ডিগ্ৰী লাভ কৰিছে।

## প্ৰাৰম্ভিক জীৱন
সুজিতা বস্নেতৰ জন্ম আমেৰিকাৰ মেৰিলেণ্ডত এগৰাকী একক মাতৃ ৰীণা কাৰ্কীৰ গৰ্ভত হৈছিল। তেওঁৰ মাতৃয়ে আমেৰিকা যুক্তৰাষ্ট্ৰত পঢ়া-শুনা কৰি থকাৰ সময়ত সুজিতা ৫ বছৰ বয়সলৈকে নেপালৰ কাঠমাণ্ডুত তেওঁৰ ককা-আইতাকৰ ওচৰত ডাঙৰ-দীঘল হৈছিল। সুজিতাই মেৰিলেণ্ডৰ বেনিচভিলৰ নৰ্থ পইণ্ট হাইস্কুলৰপৰা শিক্ষা সম্পূৰ্ণ কৰে। মেৰিলেণ্ডত হাইস্কুলীয়া শিক্ষা সমাপ্ত কৰাৰ পাছত তেওঁ জৰ্জ ৱাশ্বিংটন বিশ্ববিদ্যালয়ত নামভৰ্তি কৰিবলৈ ৱাশ্বিংটন ডি.চি.লৈ যায়। তেওঁ বায়োমেডিকেল/মেডিকেল ইঞ্জিনিয়াৰিংত স্নাতক ডিগ্ৰী লাভ কৰি স্নাতক ডিগ্ৰী লাভ কৰে। 

## কেৰিয়াৰ
২০১৩ চনৰ জানুৱাৰী মাহৰপৰা এপ্ৰিল মাহলৈকে সুজিতাই ৱাশ্বিংটন ডি.চি.ৰ ইউ এচ কেপিটেলত আমেৰিকাৰ প্ৰতিনিধি এমি বেৰাৰ কাৰ্যালয়ত কংগ্ৰেছীয় ইণ্টাৰ্ন হিচাপে কাম কৰিছিল। ২০১৩ চনৰ মে' মাহৰপৰা ছেপ্টেম্বৰ মাহলৈকে তেওঁ নেপালৰ ডাঙ জিলাত ২০১৩ বৰ্ষৰ পিন ফে'লো হিচাপে সেৱা আগবঢ়াইছিল। ২০১৪ চনৰ জানুৱাৰীৰপৰা ২০১৫ চনৰ জানুৱাৰীলৈকে তেওঁ ৱাশ্বিংটন ডি.চি.ৰ চেণ্টাৰ ফৰ নিউৰোচাইন্স ৰিচাৰ্চত এগৰাকী গৱেষণা সহায়ক আছিল। ২০১৫ চনৰ মে’ মাহত তেওঁ মেৰিলেণ্ডৰ বাল্টিমোৰৰ প্ৰাইভেটিন কনচেল্টিংত বিজনেছ এনালিষ্ট হিচাপে যোগদান কৰে। ২০১৬ চনৰ মে' মাহত তেওঁ প্ৰাইভেটিন কনচেল্টিংত জ্যেষ্ঠ ব্যাৱসায়িক বিশ্লেষক পদলৈ পদোন্নতি লাভ কৰে। ২০১৭ চনৰ মে' মাহত তেওঁ মেনেজমেণ্ট কনচেল্টেণ্ট আৰু পৰৱৰ্তী সময়ত ২০১৮ চনৰ মে' মাহত প্ৰাইভেটিন কনচেল্টিংৰ ছিনিয়ৰ লিড কনচেল্টেণ্ট হিচাপে পদোন্নতি লাভ কৰে। তেওঁ ২০১৯ চনৰ ফেব্ৰুৱাৰ মাহত আনুষ্ঠানিকভাৱে প্ৰাইভেটিন কনচেল্টিং ত্যাগ কৰে আৰু এপ্ৰিল ২০১৯ ত মেনেজমেণ্ট কনচেল্টেণ্ট হিচাপে একচেঞ্চাৰ ফেডাৰেল চাৰ্ভিচেছত যোগদান কৰে। 

২০১৬ চনৰ নৱেম্বৰ মাহত তেওঁ নিম্ন জাতিৰ যুৱতীসকলক উচ্চ শিক্ষা, নেতৃত্বৰ প্ৰশিক্ষণ আৰু পূৰ্ণকালীন চাকৰিৰ ক্ষেত্ৰত সহায় কৰাৰ বাবে **লিবাৰেটেড স্কলাৰশ্বিপ প্ৰগ্ৰেম** প্ৰতিষ্ঠা কৰে।

## সৌন্দৰ্য প্ৰতিযোগিতা
২০১১ চনৰ ২০ আগষ্টত ১৮ বছৰ বয়সত সুজিতাই একেবাৰে প্ৰথমখন মিছ নেপাল ইউএচএ প্ৰতিযোগিতাত অংশগ্ৰহণ কৰে। নিউয়ৰ্কৰ ফ্লাচিং কুইন্সৰ শ্বেৰাটন হোটেলত অনুষ্ঠিত এই প্ৰতিযোগিতাত তেওঁ জয়লাভ কৰে আৰু 'মিছ বেষ্ট কেটৱাক' খিতাপ অৰ্জন কৰে। তেওঁ ২০১৬ চনত পুনৰ মিছ মেৰিলেণ্ড ৱৰ্ল্ডত প্ৰতিদ্বন্দ্বিতা কৰে আৰু ইয়াৰ এগৰাকী বিজয়ী হিচাপে পৰিগণিত হয়। তেওঁ মিছ ৱৰ্ল্ড আমেৰিকা ২০১৬-ত মেৰিলেণ্ডক প্ৰতিনিধিত্ব কৰিছিল, য’ত তেওঁ শীৰ্ষ ১২ গৰাকী ছেমি ফাইনেলিষ্টৰ ভিতৰত স্থান লাভ কৰিছিল। লগতে তেওঁ 'বিচ বিউটি' আৰু 'টপ মডেল' দুয়োটা বিভাগতে শীৰ্ষ ৫ গৰাকীৰ ভিতৰত আছিল। তেওঁ ২০১৯ চনৰ মিছ মেৰিলেণ্ড ৱৰ্ল্ডত পুনৰ অংশ লয় আৰু প্ৰথম ৰানাৰ্ছ-আপ হয়। ২০১৯ চনৰ ১১ নৱেম্বৰত তেওঁ মিছ মেৰিলেণ্ড ইউএচএ-ত অংশগ্ৰহণ কৰি দ্বিতীয় ৰানাৰ্ছ-আপ হোৱাৰ লগতে 'পিপলছ চয়েচ বঁটা' লাভ কৰে। ২০২০ চনৰ ৩০ ডিচেম্বৰত তেওঁ মিছ ইউনিভাৰ্ছ নেপাল ২০২০-ত প্ৰতিদ্বন্দ্বিতা কৰি প্ৰথম ৰানাৰ্ছ-আপ হয়। তাত তেওঁ 'মিছ লাইফষ্টাইল' খিতাপো জিকিছিল। তেওঁ পুনৰ মিছ ইউনিভাৰ্ছ নেপাল ২০২১-ত অংশগ্ৰহণ কৰে আৰু নিজৰ শেষ সুযোগতে বিজয়ীৰ মুকুট পিন্ধিবলৈ সক্ষম হয়। প্ৰতিযোগিতাখনত তেওঁ 'মিছ ফেবুলাছ' আৰু 'মিছ ফিয়েৰ্চ' খিতাপো লাভ কৰিছিল।

এটা সাক্ষাৎকাৰত তেওঁ কৈছিল যে মিছ ইউনিভাৰ্ছ নেপাল হোৱাৰ সপোন পূৰণ কৰিবলৈ তেওঁ পুনৰ অংশগ্ৰহণ কৰিছে। তেওঁ কয় যে পূৰ্বৰ বিজয়ীসকলৰ পৰা তেওঁক যিটো কথাই পৃথক কৰে সেয়া হ’ল তেওঁ অতি স্থিতিস্থাপক আৰু তেওঁ কেতিয়াও হাৰ নামানে। তেওঁৰ সামাজিক ওকালতি হৈছে **BASE (বেছ - বেকৱাৰ্ড এডুকেচন ছচাইটি)**, যিটো নেপালৰ সুবিধাবঞ্চিত শিশুসকলক শিক্ষিত কৰাৰ বিষয়ে। এই সন্দৰ্ভত তেওঁ কয়— "যিসকল শিশুৱে উন্নত জীৱনৰ ধাৰণাটোক অগ্ৰাহ্য কৰিছে, তেওঁলোকৰ বাবে ন্যায়ৰ মাত মাতিবলৈ এই সুযোগ পোৱাটো মই মোৰ গৌৰৱ বুলি ভাবোঁ"। তেওঁ ইস্ৰায়েলৰ ইলাটত অনুষ্ঠিত মিছ ইউনিভাৰ্ছ ২০২১-ত নেপালক প্ৰতিনিধিত্ব কৰিছিল।

### সৌন্দৰ্য প্ৰতিযোগিতাৰ বিৱৰণ

## তথ্যসূত্ৰ
 

## বাহ্যিক সংযোগ
* মিছ নেপালৰ ৱেবছাইট
* মিছ ইউনিভাৰ্ছ নেপালৰ ৱেবছাইট

শ্ৰেণী:নেপালৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী